Arutelu:Punane - Vikipeedia, vaba entsüklopeedia

# Arutelu:Punane

### Allikas: Vikipeedia

Minu meelest tuleks siin rääkida ikkagi punasest värvusest, mitte kõikvõimalikest asjadest, mille nimes figureerib "punane". Suurem osa jutust on minu meelest ülearune. Andres 19. juuli 2007, kell 16:02 (UTC)

  Minu meelest tuleks aga rääkida kõigest, mis punasega vähegi seotud. Mida rohkem artikkel valmis saab, seda rohkem on võimalik ka selle informatsiooni omavahel sidumine. iffcool 19. juuli 2007, kell 23:43 (UTC)

    Lõpuks üritan ma ära põhjendada, miks üks või teine asi on punane või miks midagi on säärase nime saanud. Hetkel on aga palju materjali puudu. Sellest peaks tulema ikkagi üks väga mahukas (ja huvitav) artikkel.
    Sama kehtib ka kõigi teiste värvide kohta. iffcool 20. juuli 2007, kell 00:12 (UTC)

      Põhjendus, miks üks või teine asi on punane, võib olla artiklis selle asja kohta. Siin võiksid need asjad olla loetletud "Vaata ka" all. Kui hakata igast asjast kirjutama, siis see läheb tarbetult pikaks ning jätab varju selle artikli teema.

      Kõik, mis on alajaotuses "Punane", (välja arvatud Puna-Vene) on punane ühel ja samal põhjusel. Peaks piisama sellest, kui seda põhjust artiklis üks kord mainitakse.

      Arvan, et jutt peaks olema punase tähendustest ning nende tähenduste all võib ka konkreetseid asju mainida. Pigem tuleks siin kirjutada tähendustest ning asju tuua sisse sedamööda, kuidas saad neid tähendustega siduda.

      Miks peaks artiklis "Punane" olema alajaotus "Punane"? Kogu artikkel räägib ju punasest. Andres 20. juuli 2007, kell 01:30 (UTC)

        Eksisteerib alajaotus "Punane" ainult selle pärast, et mul ei ole paremat nime pähe tulnud.
        Millest tuleb nimetus Puna-Vene? Äkki lisaksid selle artiklisse.
        Seesama alajaotus peaks veel pikenema, sellest enam peaksid pikenema aga teised alajaotused ja eriti sissejuhatus.
        iffcool 20. juuli 2007, kell 09:29 (UTC)

          Puna-Vene nime kohta on mitu versiooni. Ühe järgi tuleb see vanast poolakeelsest nimest Ziemia Czerwieńska või Grody Czerwieńskie, mis on tuletatud kunagise Tšermno või Tšerveni linna nimest. Teise versiooni järgi kasutati paralleelselt vastandusi valge-must ja valge-punane, mistõttu sama ala hakati lääne pool nimetama Must-Veneks ja Puna-Veneks. Kolmanda versiooni järgi on asi selles, et slaavlastel vastas igale ilmakaarele üks värvus (põhi valge, lääs punane, lõuna must, ida roheline).

          Arvan, et selles artiklis piisab, kui rääkida sellest, kuidas punane värv sattus bolševike lipule. Pole ju mõtet hakata eraldi ütlema, mis on Punakaart, punased jne, piisab nende mainimisest.

          Meil on täiesti erinev kontseptuaalne arusaam sellest artiklist. Minu meelest tuleks siin rääkida punasest, mitte kirjeldada kõiki asju, mille nimes on punase motiiv. Andres 20. juuli 2007, kell 10:30 (UTC)

Välja otsitud andmebaasist "http://et.wikipedia.org../../../p/u/n/Arutelu%7EPunane_c735.html"

##### Views

- Artikkel
- Arutelu
- Viimane redaktsioon

##### Otsi